EX 

UB 

RIS 


PAUL  R.  MAGOCSI 


PRÚDY 


ROK  1924. 


ROČNÍK  VIII. 


REDIGOVAL  REDAKČNÝ  SBOR. 

(ODP.  RED.  Dr.  FR.  KALÁČ.) 


TLAČOU  SLOVENSKEJ  KNÍHTLAČIARNE  V BRATISLAVE,  RUŽOVÁ  12. 


Digitized  by  the  Internet  Archíve 
in  2016 


https://archive.org/details/bojzanboensknrodOOperf 


PRÍIDY 


147 


Dr.  Eugen  Perfecký: 

Boj  za  náboženskú  a národnostnú  samo- 
statnosť církve  v Podkarpatskej  Rusi. *) 

Uhorská  politika  v XVII.— XVIII.  storočí  bola  toho  ná- 
hľadu, že  spoiením  Podkarpatskej  Rusi  s rímskou  cirkvou 
bude  ľahšie  rozširovanie  latinstva  v tomto  ruskom  území  a 
že  týmto  bude  položená  cesta  i ku  kultúrnemu  splynutiu 
Podkarpatskej  Rusi  s panujúcim  národom  uhorským.  Predsta- 
vitelia tejto  latinsko-uhorskej  politiky  — ostrihomskí  arcibi- 
skupovia  — na  počiatku  uniatskej  akcie  v Podkarpatskej  Rusi 
vymenovali  za  mukačevských  biskupov  ľudí  im  zaiste  po- 
slušných. Aby  uskutočnenie  ich  politiky  na  Podkarpatskej 
Rusi  dialo  sa  snadnejšie,  zamýšľali  títo  arcibiskupovia  spojiť 
mukačevskú  diecezu  s jágerskou  latinsko-madarskou  diecézou 
a podriadili  mukačevských  biskupov  ^právomoci  jágerského 
biskupa.  Ale  na  biskupskom  stolci  v Mukačeve  nesedeli  vždy 
biskupovia,  ktorí  by  boli  latinským  biskupom  tak  poslušní 
ako  Tarasovič  a Rotošinskij,  prví  biskupovia  uniatskí  na  Pod- 
karpatskej Rusi.  Spojenie  (na  konci  XVII.  stor.)  mukačevskej 
ruskej  dieceze  s latinskou  jágerskou  a podriadenie  mukačev- 
skej dieceze  jágerskej  vyvolalo  opozíciu  medzi  ruským  du- 
chovenstvom v Podkarpatskej  Rusi.  Táto  opozícia  na  Pod- 
karpatskej Rusi  prijala  neskoršie  úplne  národný  ráz,  zvlášte 
v dobe,  keď  na  mukačevský  biskupský  stolec  dostal  sa  veľký 
ruský  vlastenec  Juraj  Gennadij  Bizantij.  Dlho  však  nedôve- 
rovali jágerskí  a ostrihomskí  biskupovia  biskupovi  Bizantijovi, 
ktorý  musel  preto  stále  boj  viesť  proti  tomuto  uhorsko- 
latinstvu. 

Keď  sa  Joan  Nodermarskij  vzdal  mukačevského  biskup- 
stva, zvolený  bol  na  jeho  miesto  Georgij  Gennadij  Bizantij.*  2) 
Ako  Nodermarskij  bol  kreatúrou  jágerského  biskupa,  tak  bol 
Georgij  Bizantij  nástrojom  Jozefa  de  Kamelisa  a podkarpa- 
toruského  uniatského  duchovenstva.  Nodermarskij  obdržal 
zvláštne  postavenie  ako  archimandrita  mukačevského  klá- 
štora sv.  Mikuláša  a boly  mu  povolené  zvláštne  dôchodky. 
Bol  mu  totiž  postúpený  všetok  výnos  majetkov  tohoto  klá- 
štora (dediny  Bobovišce,  Lavka,  Černecká  Hora  a Rosvi- 
govo),  kdežto  driev  patrily  tieto  dôchodky  biskupovi  muka- 
čevskému a len  časť  týchto  bola  prideľovaná  mníchom  mu- 
kačevského kláštora.  Okrem  toho  určená  bola  Nodermarské- 
mu  tretina  poplatku  za  kňazské  ordinácie,  takže  Georgijovi 
Bizantijovi  ostaly  len  dve  tretiny  a k tomu  ešte  Georgij  Bi- 


*)  Viď  tiež  článok  v 1.  čísle  „Prúdov". 

2)  Georgij  Bizantij  narodil  sa  r.  1656  vo  Veľkých  Bakovciach,  Ugočská 
stolica. 

zantij  nesmel  bez  súhlasu  Nodermarského  nikoho  ordinovať.1) 
Takto  vlastne  bol  Bizantij  úplne  obmedzený  vo  svojich  prá- 
vach biskupských,  vykonávajúc  len  funkcie  ordinančné,  kdežto 
skutočným  správcom  dieceze  mukačevskej  bol  Nodermarskij, 
archimandrita  mukačevského  kláštora.  Bizantij  musel  sľúbiť, 
že  všetky  tieto  ustanovenia  bude  zachovávať  a musel  vydať 
jágerskému  biskupovi  písomné  prehlásenie  o tomto  svojom 
sľube,  ktoré  je  datované  dňom  10.  apríla  1716.  Tým  bol  Bi- 
zantij vydaný  neobmedzenej  kontrole  Nodermarského.  Že 
tomu  tak  skutočne  bolo,  zrejmé  je  z listiny  cisára  Karla  VL, 
vydanej  8.  novembra  1716.  V tejto  označuje  sa  dieceza  mu- 
kačevská nie  ako  „Dioecesia  Mucaciensis“,  ale  ako  „Di- 
strictus  Mucaciensis“,  čím  sa  uznávala  naprostá  závislosť 
dieceze  mukačevskej  od  biskupstva  jágerského.  Až  potom 
bolo  povolené  Bizantijovi  svätenie  a on  odcestoval  do  Lvova, 
kde  bol  konsekrovaný  tamojším  uniatským  biskupom  Kyškom. 
Vrátiac  sa  zo  Lvova  musel  prisahať,  že  bude  neobmedzene 
poslušný  jágerským  biskupom  a nebude  nič  podnikať  bez 
ich  svolenia. 

Takto  sa  musel  ruský  biskup,  zvolený  od  svojho  kléru 
a súc  obmedzený  právne  i materiálne,  úplne  podriadiť  cudzím, 
maďarským  biskupom  a byť  závislým  od  svojho  nepriateľa 
a denuncianta  Nodermarského. 

Tento  zvláštny  pomer  jágerských  biskupov  ku  Podkar- 
patskej Rusi  je  celkom  vysvetliteľný.  Latinskí  biskupi  hľadeli 
na  uniu,  ako  na  prechodný  útvar  medzi  pravoslávim  a rím- 
skym katolíctvom  a vyjadrovali  tento  svoj  názor  celkom  otvo- 
rene. Boli  presvedčení,  že  východný  rituál  cirkevný  musí  vy- 
miznúť a byť  nahradený  latinským  a že  bohoslužba  v uniat- 
ských  kostoloch  podkarpatskoruských  prestane  byť  slovan- 
skou a zmení  sa  výhradne  na  latinskú.  To  bolo  tiež  vrchol- 
ným ideálom  státnepolitickým.  Len  poddaní  jednej  viery  a 
obradu  môžu  byť  vernými  synmi  štátu.  Cítime  tu  divoký 
inštinkt  nacionalizmu  panujúceho  národa,  inštinkt  vyjadro- 
vaný vtedajšími  formulami  vrcholnej  reakcie  katolicizmu. 
Formula  Koloničova  — že  Uhry  musia  byť  katolícke  a že 
na  svojej  ceste  ku  katolicizmu  prešli  najťažšiu  cestu  — „men- 
dicam  viam“  — splnila  sa  konzekventne  i po  smrti  tohoto 
obdivuhodného  primasa.  V tom,  že  uniati  hájili  východný 
rituál  a svoje  východné  obyčaje  cirkevné,  bolo  videné  schisma. 
V každom  samostatnom  prejave  cirkve  uniaískej,  ako  na 
príklad  vydávanie  kníh  cirkevne-slovanským  jazykom  písa- 
ných, videli  zradu  katolicizmu  a v textoch  týchto  kníh  na- 


*)  Archív  D.  Agriensia — 23  ad  ann.  1716  . . Quod  nullam  sine  ne- 
cessitate,  et  (in  quantara  fieri  poterit)  sine  praescítu,  nec  non  praevio  exa- 
mine  R-mi  D.  Vie  mei  utpote  J.  Nodermarskij,  Abbatís  Monasteris  S.  N.  ad 
Munkach  ad  ullum  ordinem  promovere  velim. 

chodili  myšlienky  proiikatolícke.  Všetky  tieto  prejavy  boly 
kruté  potlačované,  ako  sa  stalo  na  príklad  o niečo  neskoršie 
s knihami  vydanými  biskupom  Jánom  Bradáčom.  Tak  bol  na 
rozkaz  Nodermarského  zničený  celý  archív  starého  kláštora 
mukačevského,  ktorý  obsahoval  neoceniteľný  materiál  pre 
dejiny  Podkarpatskej  Rusi  a rozsiahlu  sbierku  kníh  cirkevne- 
slovanských.  *) 

Georgij  Bizantij  bol  človekom  príliš  charakterným,  než 
aby  mohol  zniesť  takého  poníženia  svojej  dôstojnosti  biskup- 
skej i ľudskej  nielen  od  latinikov,  ale  i od  zradcu  svojho  ná- 
roda, akým  bol  Nodermarskij. 

Máme  zaujímavý  materiál  o priebehu  tohoto  zápasu 
medzi  Bizantijom  a Jágerom.  Tak  už  r.  1718  vytýka  biskup 
jágerský  Erdódi  Bizantijovi.  že  vysvätil  asi  60  kňazov  celkom 
nevzdelaných  a že  ruskí  kňazi  miešajú  sa  do  záležitostí  kňa- 
zov latinských ; preto  Erdódi  zakazuje  Bizantijovi  svätiť  kňazov 
bez  jeho  svolenia.  To  všetko  bolo  však  len  zámienkou,  ktorá 
mala  za  účel  ešte  viac  obmedziť  Bizantija  v jeho  právach. 
Počínanie  Erdódiho  bolo  netaksické.  Podniknúc  prvý  krok 
k zničeniu  pravoslávia  na  Podkarp.  Rusi,  učinil  i druhý  a 
tretí  a myslel,  že  dosiahne  hne  d úplného  splynutia  medzí 
cirkvou  pravoslávnou  a katolíckou  nielen  po  stránke  nábo- 
ženskej ale  i cirkevnej.  ■„ 

Biskup  Juraj  Bizantij,  nevšímajúc  si  toho  počínania  bi- 
skupa Erdódiho,  viedol  konzekventne  svoju  politiku  ďalej  na 
podklade  únie,  ktorej  základným  principom  bolo  uznanie 
primátu  pápežského,  ale  ináč  zvlášť  v rituále  snažila  sa  cirkev 
podkarpatoruská  zachovať  neporušené  svoje  východné  zvlášt- 
nosti. Už  Jozef  de  Kamelis  zdôrazňujúc  východný  charakter 
cirkve  podkarpatoruskej,  popudil  proti  sebe  tak  prímasa  ako 
i biskupa  jágerského.  Vieme,  za  akých  podmienok  stal  sa 
Bizantij  biskupom.  Ačpráve  sľúbil  a prisahal  poslušnosť  já- 
gerským biskupom,  predsa  mu  nedôverovali  a obklopili  ho 
špionážou  Nodermarského  a jeho  agentov.  Bizantij  však  ne- 
mohol pripustiť  úplného  vyhladenia  obyčajov  cirkve  podkar- 
patoruskej, a preto  hájil  jej  svojráznosti  s celou  dušou,  do- 
kazujúc, že  cirkev  podkarpatoruská  je  úplne  katolícka  a rím- 
skej stolici  naproste  oddaná,  že  si  však  musí  zachovať  svoj 
východný  ráz.  Domáhal  sa  úplnej  rovnoprávnosti  duchoven- 
stva podkarpatoruského  s latinským  dokazujúc,  že  len  toto 
poníženie  a otrocké  postavenie  kňazstva  podkarpatoruského 
je  príčinou,  že  nemôže  horlivé  plniť  svoje  povinnosti. 

Jágerský  biskup  sťažoval  si  na  Georgija  Bizantija  u prí- 
masa uhorského,  obviňujúc  ho  z prílišnej  liberálnosti  a keď 
to  nepomohlo,  písal  do  Ríma.  V Ríme  boli  patrne  dobre 


Kn.  I. 


*)  Viď  o tom  autorovu  síudiu  vo  vydaní  Rus.  Akadémie  Vied,  XIX., 

informovaní  o celej  veci,  lebo  neuznali  najkrajnejších  požia- 
davkov  Erdódiho,  ale  Bizantijovi  predsa  nedôverovali  a pod- 
riadili ho  kontrole  Jágru. 

Zo  slov  dekrétu  Kongregácie  o rozšírení  viery,  datova- 
ného dňa  20.  júla  1718,  je  patrné,  o čo  Rímskej  kúrii  hlavne 
šlo:  — aby  uniati  zachovávali  dekretálne  sviatky  latinské, 
aby  uniatskí  kňazi  neordinovalí  nikoho  bez  dovolenia  zvlášt- 
neho ordinaria  latinského  — aby  kňazi  bez  vedomia  tohože 
ordinaria  neboli  menovaní,  aby  kňazstvo  vydalo  sa  dvojžen- 
stvu  a aby  svätenie  nových  kostolov  dialo  sa  s dovolením 
latinského  biskupa.  *)  Ačpráve  je  nesporné,  že  rímska  kúria 
nedôverovala  Bizantijovi,  predsa  chápala,  že  zvláštny  ráz 
podkarpatoruskej  cirkve  treba  odstrániť  a preto  postavila  sa 
na  takéto  kompromisné  stanovisko. 

Skoro  sa  mohli  primáši  uhorskí  a rímska  kúria  presved- 
čiť o katolíctve  Bizantija,  lebo  objavily  sa  výsledky  jeho 
horlivej  činnosti.  Je  faktum,  že  v XVII.  stor.  mala  únia  na 
Podkarpatskej  Rusi  význam  nepatrný  — a za  biskupov  Ta- 
rasoviča  a Rotošinského  skoro  žiaden.  Ked  v rokoch  70-tych 
XVH.  storočia  Rotošinskij  umrel,  tu  akoby  únie  na  Podkar- 
patskej Rusi  nebolo.  V západnej  čaši  Podkarpatskej  Rusi  síce 
už  čiastočne  jestvovala. 

Biskup  Bizantij  pochopil  to  veľmi  dobre  a jednak  ča- 
stými vizitáciami  v Marmaroši,  Ugoči  a iných  komitátoch  — 
jednak  horlivým  kázaním  dosiahol  veľmi  mnoho.  Až  teraz  sa 
ukázalo,  že  Podkarpatská  Rus  je  katolícka  len  v reláciách 
predchodcov  Bizantij  o vých,  že  však  v skutočnosti  tomu  tak 
nie  je.  Na  východe  pôsobili  pravoslávni  biskupi  Jozef  Stojka 
a Dosithej  Fedorovič-  Vidíme,  že  v týchto  mestách  sa  únia 
až  teraz  skutočne  zakladala,  ako  na  príklad  v meste  Veľký 


*)  Árch.  Diocc.  Agr.  ad.  a.  1718.  — „Decreta  S.  Congregationis  Gene- 
ralis  de  propaganda  Fide  habitae  20.  Junii  1718.  Referente  Emmo,  etR.-d-mo 
D.  Cardinali  Zondadario  quosdam  abusus,  et  scandala,  quae  inter  Clerum,  et 
populum  Gr.  R.  Vicar.  Apoštol.  Munkacs.  in  Dioecesi  Agriensi  grassantur 
E-mi  PP.  ut  hujusmodi  malis  opportune  provideatur,  decreverunt  ut  infra, 
videlicet : 

1.  Gr.  servare  teneantur  dies  festos  de  praecepto  Latín.  Ecclesiae. 

2.  Separentur  uxores  a bigamis,  et  Vie.  Apost.  procedat  pro  ut  de  jure. 

3.  Graeci  non  proraoveantur  a Vicaňo  Apostolico  ad  S.  ordines  nisi 
eidem  exhibuerint  dimissorias  ordinarii  Latini. 

4.  Parochi  Graecorum  non  approbentur,  nec  no  vi  instituantur,  nisi  d e 
consensu  ordinarii  Latini. 

5.  Parochi  Graesorum  moneantur  a Vie.  Apostolico  ne  se  ingerant  in 
matrimoniis  Latin.  et  idem  Vicarius  contra  inobedientes  procedat.  pro  ut 
de  jure. 

6.  Novae  Ecclesiae  minime  erigantur,  et  erectae  non  consecrentur  nisi 
de  consensu  ordinarii  Latini.  Dátum  Romae  die,  et  anno  ut  supra.  S,  Cardi- 
nalis  Sacrípantes  Praefectus  P.  A.  A Eppus  Lavis  Secretarius.  Illustri,  et 
Rdmo  Domino  uti  Frátri  D,  Georgio  Bizanczy,  Episcopo  Sebastopolitano,  Vi- 
cario  Apot.  Munkacsíensi“. 

Sevljuš,  kde  časť  duchovenstva  komitétu  ugočského  prijíma 
prvý  raz  na  duchovnej  synode  dňa  3.  februára  1727  uniu  a 
ani  vtedy  nie  všetci:  akt  tejto  únie  podpísal  malý  počet  — 
len  47  kňazov. 

I v Marmaroši  patrne  veľmi  málo  kňazov  prijalo  uniu, 
poneváč  tak  v Marmaroši  ako  i v Ugoči  museli  nástupcovia 
Bizatijovi,  zvlášte  Manuel  Olšavský  znovu  počínať  túto  akciu. 

Naliehaniu  biskupa  Bizantija,  aby  v prospech  únie  došlo 
k vyrovnaniu  uniatského  kňazstva,  bolo  konečne  čiastočne 
vyhovené.  Listina  cisára  Karla  VI.,  zachovaná  u Baziloviča, 
nariaďuje,  aby  sa  uniatským  kňazom  dostalo  rovnakých  práv 
s latinskými  a aby  pôda  parochiálna  bola  oslobodená  od 
berných  poplatkov.1)  Tieto  ústupky  znamenajú  veľké  mo- 
rálne víťazstvo  Bizantíjovo  nad  biskupmi  jágerskými  a doka- 
zujú, že  dôvera  kúrie  a cisárskeho  úradu  priklonila  sa  na 
stranu  ruského  biskupa,  čim  bol  položený  základ  k ďalším 
úspechom  únie  v diecezi  mukačevskej.  To  totiž,  že  uniat- 
skému  duchovenstvu  dostalo  sa  rovnakých  práv  s latinským, 
spôsobilo,  že  pravoslávne  kňazstvo  pristupovalo  k únii  a tým 
boli  získaní  oddaní  pracovníci  pre  uniu. 

V niektorých  čiastkach  Podkarpatskej  Rusi  boly  tieto 
práva  — užívanie  pôdy  a iných  servitútov  — upevnené  ešte  za 
života  Bizantija,  na  príklad  na  dominiu  mukačevskom  sv.  mi- 
kulášskom, kde  sa  listinou  z 28.  apríla  1729  prehlasuje  usku- 
točnenie práv  uniatského  kléru  na  týchto  územiach.2) 

Po  smrti  J.  Nodermarského  (16,  februára  1729)  zvolený 
bol  Bizantij  mníchmi  kláštora  mukačevského  za  opata  (archi- 
mandritu.)  Je  zaujímavé,  že  mníchovia  vymáhali  na  Bizanti- 
jovi  sľub,  aby  bol  zachovaný  štatút  a autonómia  kláštora  — 
^aby  bez  súhlasu  rady  najstarších  mníchov  nikoho  za  člena 
mníšskej  spoločnosti  kláštornej  neprijímal.“  Rozumný  biskup 
pristúpil  na  všetky  tieto  podmienky,  ktoré  tiež  až  do  konca 
čestne  plnil.  Georgij  Bizantij  zomrel  v júli  r.  1733  v Muka- 
čeve,  kde  je  tiež  pochovaný. 

Ani  Basilios  Tarasovič,  ani  Partenij  Rotošinskij  neboli 
prvými  organizátormi  uniatskej  cirkve  na  Podkarpatskej  Rusi. 
Nebol  ním  ani  Jozef  de  Kamelis.  Prvým  skutočným  organizá- 
torom uniatskej  cirkve  bol  Georgij  Gennadij  Bizantij.  Povedal 
by  som,  že  ani  Bizantij  nebol  vlastným  organizátorom  cirkve 
uniatskej,  lebo  nechcem  dávať  tomuto  adjektívu  „uniatská“ 
nejakého  zvláštneho  významu,  preto  že  činnosť  Bizantijova 
mala  predovšetkým  charakter  lokálne  ruský.  Bizantij  bol 
v posiate  činiteľom  skôr  kultúrnym  ako  náboženským.  On  sa 
snaží  o to,  aby  z cirkve  podkarpatoruskej  nebolo  sotreté  nič 
špecificky  ruského,  aby  zostala  v svojej  podstate  takou,  akou 

1)  Bazilovič  . . . Brevis  notitia  ...  p.  II.  pag.  152 — 153. 

2)  Árch.  Dioce.  Agriensia.  Ann.  1729.  No.  29. 

bola  vždy,  aby  rituál  cirkve  východnej  zachoval  sa  v nej  ne- 
porušený, aby  v bohoslužbe,  v živote  cirkevnom  i v živote 
podkarpatoruského  kléru  udržal  sa  jazyk  slovanský.  Máme 
dôkazy,  že  sa  snažil  získať  z Ruska  (z  Kijeva  a zo  Lvova) 
knižky  bohoslužobné,  aby  každý  kostol  mal  aspoň  tie  hlavné.. 
Bohoslužobné  knihy  — žaltár,  tripholoisos  a iné  — boly  nie- 
len pre  potrebu  cirkevnú  a náboženskú,  ale  slúžily  i za  učebnice 
pre  deti,  z ktorých  sa  učily  čítať  a písať.  Preto  dbal  Bizantij 
veľmi  prísne,  aby  nielen  kňazi  ovládali  písmo,  ale  i jáhnovia, 
lebo  títo  vykonávali  nielen  funkcie  cirkevné,  ale  boli  i národ- 
nými učiteľmi.  Dosiaľ  nájdeme  v podkarpatoruských  sedlia- 
ckych kláštorných  kostoloch  uniatských  dosť  bohoslužobných 
kníh  vydania  moskovského  z doby  cára  Petra  I.  (umrel  1725) 
a uniatské  vydania  ^unevského  kláštora  s menom  lvovského^ 
biskupa  Athanasia  Septyckého,  čo  nasvedčuje,  že  tieto  knihy 
boly  kúpené  alebo  venované  Podkarpatskej  Rusi  v dobe  Bi- 
zantija.  Vydania  z doby  Petra  I.  sú  teraz  veľmi  vzácne,  lebo 
boly  zatlačené  vydaniami  z doby  Alžbety  Petrovny  (1741 — 
1761),  ktoré  sú  na  Podkarpatskej  Rusi  hojne  rozšírené.  Listina 
jedného  nástupcu  Bizantijovho  (biskupa  Blazovského)  z r. 
1741,  svedčí,  že  podobné  knihy  boly  objednávané  nielen 
z južného  Ruska. 

Okrem  toho  snaží  sa  Bizantij  založiť  pre  Podkarpatskú 
Rus  i vidania  vlastné.  Roku  1727  vyšla  v tlačiarni  trnavskej 
jeho  kniha,  učebnica  to  morálnej  teológie,  písanej  veľmi  pek- 
ným jazykom,  veľmi  blízkym  národnému  jazyku  podkarpato- 
ruskému. 

Po  smrti  Tarasovičovej,  práve  tak  ako  po  smrti  Roto- 
šinského  neostalo  po  únii  žiadnych  stop ; ani  v dobe  Taraso- 
vičovej nepozorujeme  nejakých  ich  úspechov.  Patrne  nemala 
nijakého  vlivu  a sedliacki  kňazi  zostávali  napospol  pravosláv- 
nymi. Je  možné,  že  v Mukačeve  samom  alebo  v niektorých, 
väčších  mestách  Podkarpatskej  Rusi  boli  medzi  duchoven- 
stvom ojedinelí  uniati,  ale  spoľahlivých  zpráv  o tom  nemáme- 
Vieme,  že  kňazi  podkarpatoruskí  a zvlášte  mníchovia  muka- 
čevskí ostro  vystupovali  proti  Tarasovičovi  a neboli  s ním 
spokojní.  Vytýkali  mu,  že  zve  na  Podkarpatskú  Rus  mnoho 
kňazov  z Haliče  a sťažovali  si  na  neho  u Juraja  Rákóczyho. 
Dľa  všetkého  boli  haličskí  uniati  hlavnými  spolupracovníkmi 
Tarasovičovými  v prospech  únie,  takže  v tomto  odpore  du- 
chovenstva podkarpatoruského  proti  Tarasovičovi  možno 
okrem  iných  príčin  videť  tiež  opozíciu  kňazstva  pravoslávneho 
proti  únii.  Tarasovičovým  uväznením  a vypovedaním  bola 
akcia  únie  celkom  zkompromitovaná.  Preto,  ked  po  Taraso- 
vičovi nastúpil  Rotošinskij  (v  rokoch  1644 — 46)  nemohol  pô- 
sobiť hned  od  počiatku  ako  uniatský  predstavený  mukačev- 
skej eparchie,  ale  musel  — aby  to  prijalo  podkarpatoruské 
duchovenstvo  — prijať  posvätenie  od  biskupa  pravoslávneho. 

Až  pozdejšie  prehlásil  sa  uniatom  v Užhorode,  pozvúc  na 
tento  koncil  asi  63  kňazov  — počet  to  veľmi  malý,  lebo  v tejto 
dobe  mala  dieceza  mukačevská  vyše  500  parochií. 

Ani  akcia  Rotošinského,  ktorému  nedôverovali  ani  ka- 
tolíci, ani  (ako  sa  samozrejme  rozumie)  pravoslávni,  nemala 
úspechu  a nezanechala  po  sebe  nijakých  stôp.  Mala  len  ten 
negatívny  výsledok,  že  spôsobila  demoralizáciu  v náboženskom 
živote  Podkarpatskej  Rusi,  lebo  sa  mnoho  sľubovalo  (rovnaké 
práva  s duchovenstvom  latinským  atcľ.,),  ale  nič  sa  neplnilo. 

Okrem  toho  boli  Tarasovič  i Rotošinskij  ako  osobností 
príliš  nepatrní  a málo  charakterní,  tak  čo  sa  týka  činnosti,, 
ako  i v pomere  ku  kňazstvu  (vyberali  veľké  poplatky  za  vy- 
svätenie a tým  popudli  proti  sebe  chudobné  duchovenstvo) 
súc  okrem  toho  príliš  málo  ideálni,  než  aby  sa  mohli  staf 
apoštolmi  Podk.  Rusi. 

Jozef  de  Kamelis  bol  už  celkom  iný.- Bol  predovšetkým 
vzdelaným  mužom  (na  vtedajšie  pomery,)  a rozhodným  kato- 
líkom. Pochopil  ideu  únie  a snažil  sa  o jej  uskutočnenie  na 
Podkarpatskej  Rusi,  ale  zovnútorné  okolnosti  bránily  mu  pre- 
viesť jeho  úmysel. 

Povstanie  Rákóczyho,  ktoré  ho  ku  koncu  života  vypu- 
dilo z Podk.  Rusi,  takže  bol  nútený  hľadať  na  západe  svojej 
dieceze  útulok,  a jeho  zápas  s jágerskými  biskupmi  prekazily 
mu  akúkoľvek  činnosť.  V svojom  zápase  s Jágrom  nemohol 
sa  ani  opreť  o duchovenstvo,  súc  na  Podkarpatskej  Rusi  cel- 
kom cudzí  — Grék,  ktorý  nevedel  ani  dobre  rusky.  Chcel 
sa  teda  opreť  o živel  národný,  o čom  svedčí  vydanie  dvoch 
jeho  vecí  ruským  jazykom  v r.  1698 — 1699. 

Ale  národ  bol  ešte  príliš  málo  vyvinutý,  než  aby  pocho- 
pil idey  človeka  jemu  úplne  cudzieho. 

Bizantij  postavil  sa  vo  svojej  činnosti  na  národný  základ. 
Predovšetkým  nedopustil,  aby  v cirkevnom  rituále  niečo  sa 
zmenilo,  aby  tento  rituál  splynul  s latinským.  Všetko  muselo 
ostať  v cirkvi  tak,  ako  bolo,  len  veci  vedľajšie  pre  ľud  boly 
zmenené.  Tak  zostalo  uznanie  primátu  pápežského. 

„A  filioque“  bolo  vôbec  bezvýznamné,  ako  je  patrné 
z prípadu  biskupa  Bradáča  na  počiatku  70  rokov  XVíII.  stor.,. 
ktorý  bol  potrestaný  za  to,  že  v knihách  ním  vydaných  neu- 
žíval podobne  ako  jeho  predchodca  „filioque“. 

O tento  zvláštny  východný  ráz  cirkve  podkarpatoruskej 
viedol  Bizantij  úporný  boj  s Jágrom,  čím  sa  stal  veľmi  popu- 
lárnym tak  u ľudu,  jako  i medzi  duchovenstvom.  Jeho  oslobo- 
denie duchovenstva  od  závislosti  na  veľkostatku  získalo  mu 
kňazstvo  rozhodne.  Jeho  politika  bola  celkom  národná  a 
preto  má  jeho  činnosť  taký  význam  na  Podkarpatskej  RusL 
To,  že  musel  pracovať  za  veľmi  tažkých  podmienok  hmotných 
(lebo  Nodermarskij  bral  väčšinu  dôchodkov),  ukazuje,  že  Bi- 
zantij bol  človekom  veľmi  ideálnym. 


